stanford-oval/wikipedia huggingface dataset:
Sharmila Tagore
Valikoitu filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1959 | Apun maailma | Aparna | Bengali |  |
| 1960 | Jumalatar | Doyamoyee | Bengali |  |
| 1963 | Kohtaus junassa | Renu | Bengali |  |
| 1963 | Chhaya Shurjo | Ghentoo | Bengali |  |
| 1964 | Kashmir Ki Kali | Champa | Hindi |  |
| 1965 | Waqt | Renu Khanna | Hindi |  |
| 1966 | Anupama | Uma Sharma | Hindi |  |
| 1966 | Devar | Madhumati/Banwariya | Hindi |  |
| 1966 | Nayak | Aditi | Bengali |  |
| 1966 | Yeh Raat Phir Na Aayegi | Kiran/Kiranmai | Hindi |  |
| 1967 | An Evening in Paris | Deepa Malik/Roopa Malik (Suzy) | Hindi |  |
| 1967 | Aamne Saamne | Sapna | Hindi |  |
| 1969 | Yakeen | Rita | Hindi |  |
| 1969 | Satyakam | Ranjana | Hindi |  |
| 1969 | Aradhana | Vandhana Tripathi | Hindi |  |
| 1970 | Päiviä ja öitä metsässä | Aparna | Bengali |  |
| 1970 | Safar | Neela Kapoor | Hindi |  |
| 1971 | Seemabaddha | Tutul | Bengali |  |
| 1971 | Chhoti Bahu | Radha | Hindi |  |
| 1972 | Amar Prem | Pushpa | Hindi |  |
| 1972 | Dastaan | Meena | Hindi |  |
| 1973 | Daag | Sonia Kohli | Hindi |  |
| 1973 | Aa Gale Lag Jaa | Preeti | Hindi |  |
| 1975 | Mausam | Chanda/Kajli | Hindi |  |
| 1975 | Chupke Chupke | Sulekha Chaturvedi | Hindi |  |
| 1975 | Faraar | Mala/Asha | Hindi |  |
| 1977 | Amanush | Rekha | Hindi/bengali |  |
| 1978 | Besharam | Rinku/Monica | Hindi |  |
| 1979 | Chuvanna Chirakukal |  | Malajalam |  |
| 1979 | Dooriyaan | Ratna | Hindi |  |
| 1982 | Namkeen | Nimki | Hindi |  |
| 1982 | Desh Premee | Bharati | Hindi |  |
| 1984 | Sunny | Sitara | Hindi |  |
| 1991 | Mississippi Masala | Kinnu | Englanti |  |
| 1993 | Aashiq Awara | Rouva Singh | Hindi |  |
| 1999 | Mann | Devin isoäiti | Hindi |  |
| 2000 | Dhadkan | Devin äiti | Hindi |  |
| 2003 | Shubho Mahurat | Padmini Chowdhury | Bengali |  |
| 2005 | Viruddh... Family Comes First | Sumitra Patwardhan | Hindi |  |
| 2006 | Eklavya | Suhasinidevi | Hindi |  |
| 2007 | Fool N Final | Bhabi | Hindi |  |
| 2008 | 8 x 10 Tasveer | Savithri Puri | Hindi |  |
| 2009 | Antaheen | Pishima | Bengali |  |
| 2009 | Morning Walk | Neelima | Hindi |  |
| 2009 | Samaantar | Shama Vaze | Marathi |  |
| 2010 | Break Ke Baad | Ayesha Khan | Hindi |  |
Palkinnot

National Film Awards
1976: Paras naispääosa – Mausam
2004: Paras naissivuosa – Abar Aranye
Filmfare Awards
1969: Paras naispääosa – Aradhana
1997: Elämäntyöpalkinto
Screen Awards
2002: Elämäntyöpalkinto
Muita palkintoja
1999: Ordre des Arts et des Lettres Ranskan valtiolta
2013: Padma Bhushan Intian valtiolta
Aiheesta muualla

Wikimedia Commonsissa on kuvia tai muita tiedostoja aiheesta .
Sharmila Tagore Internet Movie Databasessa. (englanniksi)
Sharmila Tagore Elonetissä.
Joachim Mbadu Kikhela Kupika

Joachim Mbadu Kikhela Kupika (10. maaliskuuta 1932 – 12. maaliskuuta 2019) oli kinshasankongolainen roomalaiskatolinen piispa. Hänet vihittiin papiksi 12. huhtikuuta 1959 ja nimitettiin Boman koadjuuttoripiispaksi sekä Zican titulaaripiispaksi 30. tammikuuta 1975. Albert Tshomba Yungu konsekroi hänet Joseph-Albert Malulan ja Pierre Kimbondon avustamana 17. elokuuta.
22. marraskuuta 1975 Mbadu Kikhela Kupikasta tuli Boman piispa. Hän erosi tehtävistään 21. toukokuuta 2001 ja sai samana päivänä nimityksen Belesasan titulaaripiispaksi.
Source-Seine

| Source-Seine |
| --- | --- |

 vaakuna
 Source-Seine
 Koordinaatit: 47°29′43″N, 4°41′51″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  16,4 km²
Väkiluku (2018):  62 
 – Väestötiheys:  3 as./km²
Kunnan numero:  21084
 
 Kunnan kotisivut 
Infobox OKVirheellinen NIMI-arvo: 
Source-Seine on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 37 kilometriä Montbardin kaupungista itään.
Seinen lähteellä oleva nymfaion
Kunnan alueella sijaitsee nimensä mukaan Seinen lähteet. Yhdellä lähteistä on ollut roomalaisten valtakaudella pyhäkkö. Alueella tehtiin arkeologisia kaivauksia vuodesta 1836 vuoteen 1967, ja niissä löydettiin yli 1 500 esinettä. Pariisin kaupunki on omistanut lähteen vuodesta 1864 lähtien. Pariisin kaupunki pystytti lähteelle muistomerkin ja teki sen ympärille maisemoidun puiston, jota se yhä ylläpitää. Ensimmäinen Seinen ylittävä silta on puistossa oleva Pont Paul Lamarche, joka on nimetty lähteen vartijan mukaan.
Kunnan nimen historia

Kylän nimi oli 1200-luvulta lähtien Saint-Germain-de-la-Feuillée. Ranskan suuren vallankumouksen aikana vuonna 1793 nimi muutettiin Source-Seineksi. Vuonna 1875 nimeksi tuli Saint-Germain-Source-Seine. Vuonna 2009 kaksi kuntaa, Blessey ja Saint-Germain-Source-Seine yhdistyivät, ja uusi kunta otti nimen Source-Seine.
Kelttiläinen jumalatar Sequanna (kaivauksissa löydetty esine)
Pont Paul Lamarche
Seine
Aiheesta muualla

Kuvia tai muita tiedostoja aiheesta Source-Seine Wikimedia Commonsissa
Julie d'Aubigny

"Mademoiselle Maupin de l'Opéra". Tekijä tuntematon. Kokoelmassa Michel Hennin : Estampes relatives à l'Histoire de France
Julie d'Aubigny (n. 1673–1707) oli ranskalainen oopperalaulajatar, joka tunnettiin myös nimellä La Maupin. Hän oli myös erittäin hyvä miekkailija. Hän oli intomielinen kaksintaistelija ja puoliksi rikollinen, mutta välttyi tuomiolta.
Julie d'Aubignyn isä oli Ludvig XIVin ratsumestarin, kreivi d’Armagnacin sihteeri. Isä oli hyvä miekkailija, koulutti hovin paasipoikia ja heidän rinnallaan omaakin lastaan. Julie d'Aubigny meni naimisiin verovirkailija Maupinin kanssa, mutta karkasi Marseilleen, missä hän esiintyi ensin miekkailunäytöksissä ja myöhemmin oopperassa. Hänellä  oli useita myrskyisiä rakkaussuhteita joista yksi johti koelauluun ja kiinnitykseen Pariisin oopperaan vuosiksi 1690–1694.
D'Aubignystä on kirjoitettu monia kirjoja ja näytelmiä ja ainakin yksi elokuva. Théophile Gautierin romaani Mademoiselle de Maupin perustuu löyhästi hänen elämänvaiheisiinsa.
Sofim 8140

Sofim 8140 on 2,4-, 2,5- ja 2,8-litraisten dieselmoottorien perhe, jossa on lukuisia versioita ja niiden variantteja. Moottoreita on asennettu useiden eri ajoneuvovalmistajien tuotteisiin, lähinnä hyötyajoneuvoihin. Näitä ovat muun muassa Fiat, Iveco ja Sevel (Fiat-, Peugeot- ja Citroën-hyötyajoneuvot). Lisäksi aasialainen hyötyajoneuvovalmistaja Fuso (Daimler AG:n omistama, ks. Mitsubishi-Fuso) käyttää Sofim-moottoreita osassa autojaan.
Moottoriversiot ja ominaisuudet > Sofim 8140.x1

8140.61, 8144.61, vapaasti hengittävä, 2445 cc, poraus 93 mm, isku 90 mm 70 hv / 3 900 rpm, mekaaninen Bosch VE-ruiskupumppu, epäsuora ruiskutus, Renault-tunnus: S8U 720, 722
Sovellukset:
Renault Trafic I 2,5 D, 1991–1995
Renault Master I 2,5 D, 1989–1995
Tehokkaampi versio, 72 hv / 3 900 rpm, Renault S8U 730, 731
Sovellukset:
Renault Trafic I 2,5 D, 1980–1995
Renault Master I 2,5 D, 1980–1995
Fiat Ducato I 2,5 D, 1987
Iveco Daily I 2,5 D, 1981–1991
Peugeot J5 2,4 D 1981–1992
Citroën C25 2,4 D 1981–1992
Fiat 131 2500 D 1978–1983
Fiat 132 2500 D 1978–1981,
Fiat Argenta D 1981–1985
Fiat Campagnola 2,4 D 1979–1987
UAZ 469 2,4 diesel
8140.21, 8144.21 oli turboahdettu versio suorasuihkutuksella. Suurin teho oli 95 hv / 4 100 rpm, vääntö on 217 Nm käyntinopeudella 2 300 rpm. Myös tunnuksella Renault S8U 750.
Sovellukset:
Fiat Ducato I 2,5 TD, 1981–89
Iveco Turbo Daily 2,5, 1980–1990
Peugeot J5 2,4 turbodiesel, 1981–1990
Citroën C25 2,4 turbo diesel, 1981–1990
Renault Master I, 1986–1990
8144.81, turboahdettu, 90 hv / 4 100 rpm
Fiat Argenta turbodiesel 1983–1985
8144.91, turboahdettu, välijäähdyttimellä, 101 hv / 4 100 rpm
Fiat Croma 2,4 turbodiesel, 1985–1989
Lancia Thema 2,4 turbo S, 1984–1988
Moottoriversiot ja ominaisuudet > Sofim 8140.x7

2499 cc, polttoaineen suorasuihkutus, 75 hv / 4 200 rpm
8140.07
Fiat Ducato 2,5 D, 1989–1994
Iveco Daily II 2,5 D, 1990–1994
Renault Trafic I 2,5 D 1990–1994
Renault Master I 2,5 D (1990–1997
Hieman paranneltu versio, 80 hv / 4 000 rpm
Renault Master II 2,5 D, 1998–2001
8140.27, turboahdettu, välijäähdyttimellä, teho: 103 hv / 3 800 rpm, vääntö: 225 Nm / 2 000 rpm
Fiat Ducato I 2,5 TD, 1989–1994
Fiat Ducato 2,5 TD, 1994–1999
Iveco Turbo Daily II 2,5, 1989–1994
Peugeot J5 2,5 TD, 1989–1994
Citroen C25 2,5 TD, 1989–1994
Samasta versiosta on pienempitehoinen variantti, 94 hv / 3800 rpm
Renault Trafic I 2,5 TD, 1989–1995
Renault Master I 2,5 TD, 1989–1997
8140.47, suorasuihkutus, turboahdin, välijäähdytin, teho: 115 hv / 4 000 rpm, vääntö: 245 Nm / 2 000 rpm
Fiat Ducato II 2,5 TDI, 1994–2002
Iveco Turbo Daily 2,5 TDI, 1994–2000
Peugeot Boxer 2,5 TDI, 1994–2002
Citroën Jumper 2,5 TDI, 1994–2002
Renault Master I 2,5 TDI, 1994–1997
Opel Movano I 2,5 TDI, 1999–2001
Nissan Interstar 2,5 TDI, 1999–2001
8140,67, vapaasti hengittävä, epäsuora polttoaineen suihkutus, 85 hv / 4 200 rpm
Fiat Ducato II 2,5 D, 1994–2001
8144,67, 75 hv / 4 200 rpm
Fiat Croma 2,5 D, 1986–1997
Fiat Ducato I, 2,5 D, 1982–1994
Fiat Talento 2,5 D, 1987–1994
8144,97, turboahdin, epäsuora suihkutus 115 hv / 3 900 rpm, 8144.97S 105 hv / 4 100 rpm
Fiat Croma 2,5 TD, 1986–1997
Moottoriversiot ja ominaisuudet > Sofim 8140.x3

Sarja 3 otettiin käyttöön vuonna 1996, jolloin se asennettiin aluksi toisen sukupolven Renault Masteriin. Poraus on 94,4 ja isku 100 mm. Tilavuudeksi tuli siten 2 799 cc.
Sovellukset:
8140.63, vapaasti hengittävä versio, 2,8-litrainen suorasuihkutteinen diesel
Fiat Ducato II 2,8 D, 1996–1999
Iveco Daily II 2,8 D, 1996–1999
Renault Master II 2,8 D, 1996–2001
8140.23, 2,8-litraimem turbodiesel ilman välijäähdytintä, suorasuihkutus, 103 hv / 3 600 rpm, 240 Nm / 1 900 rpm
Fiat Ducato II 2,8 TD, 1996–2002
Iveco Turbo Daily II 2,8 TD, 1996–2000
Peugeot Boxer I 2,8 TD, 1996–2000
Citroën Jumper 2,8 TD, 1996–2000
Renault Master I 2,8 TD, 1996–1997
Renault Master II 2,8 TD, 1998–2002
Opel Movano I 2,8 TD, 1999–2000
Nissan Interstar I 2,8 TD, 1999–2002
8140.43, turboahdettu, välijäähdytin, suorasuihkutus, 118 hv / 3 600 rpm, 270 Nm / 1 800 rpm
Fiat Ducato II 2,8 TDI, 1996–1999
Iveco Daily II 2,8 TDI, 1996–2000
Peugeot Boxer I 2,8 TDI 1996–2000
Citroën Jumper I 2,8 TDI, 1996–2000
Renault Master 2,8 I TDI, 1996–1997
Opel Movano 2,8 DTI, 2000–2002
Renault Master II 2,8 TDI, 1998–2002
8140.43S, yhteispaineruiskutus (common rail), 127 hv / 3 600 rpm, 285 Nm / 1 800 rpm
Fiat Ducato II 2,8 JTD, 1999–2005
Iveco Daily III 2,8 JTD, 2000–2006
Peugeot Boxer I 2,8 HDI, 2000–2005
Citroën Jumper I 2,8 HDI, 2000–2005
Renault Master II 2,8 dCi, 2000–2002
Opel Movano I 2,8 CDTI, 2000–2002
Nissan Interstar 2,8 dCi, 2000–2002
8140.43B, pienempitehoinen common rail -versio. Teho oli alennettu 106 hv / 3 600 rpm ja vääntömomentti 260 Nm  / 1 800 rpm.
8140.43N, muuttuvalla ahtimen geometrialla, 145 hv / 3 600 rpm, 320 Nm / 1 500 rpm
8144.65, Fiat 132 -mallissa, 1978–1984, käytetty 2,0 litran dieselmoottori, 60 hv / 4 400 rpm, Bosch VE -jakajapumppu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Julie Vinter Hansen

| Julie Vinter Hansen> Henkilötiedot |
| --- | --- |
Syntynyt: 20. heinäkuuta 1890 Kööpenhamina
Kuollut: 27. heinäkuuta 1960 (70 vuotta) Mürren, Sveitsi
Kansalaisuus:  Tanska
Koulutus ja ura
Instituutti:  Kööpenhaminan yliopisto
Tutkimusalue:  tähtitiede
Julie Marie Vinter Hansen (20. heinäkuuta 1890 Kööpenhamina, Tanska – 27. heinäkuuta 1960 Mürren, Sveitsi) oli tanskalainen tähtitieteilijä.
Vinter Hansen oli ensimmäinen nainen, joka suoritti Kööpenhaminan yliopistossa tähtitieteen alan tutkinnon. Hän valmistui maisteriksi vuonna 1917, mutta aloitti työskentelyn yliopistolle kuuluvassa Østervoldin observatoriossa jo opiskeluaikanaan. Kun laki 1920-luvun alussa salli naisten pääsyn joihinkin julkisiin virkoihin, Vinter Hansenista tuli yliopiston ensimmäinen naispuolinen viranhaltija.
Tutkijana Vinter Hansen keskittyi perinteiseen tähtitieteeseen eli havainnoimaan asteroideja ja komeettoja sekä laskemaan niiden ratatietoja. Hänet tunnettiin äärimmäisen huolellisista ja miltei virheettömistä laskelmistaan. Hän pystyi määrittämään esimerkiksi Comas Solà -pyrstötähden tarkan kiertoradan vuosikymmeniksi eteenpäin. Vinter Hansen oli lisäksi ahkera kirjoittaja, joka uransa aikana toimitti muun muassa Nordisk Astronomisk Tidsskrift -aikakauslehteä ja Kansainvälisen tähtitieteen unionin Circulars-uutiskirjettä. Hän oli mukana myös tähtiyhdistys Astronomisk Selskabin ja naisasiajärjestö Danske Kvinders Nationalrådin (nyk. Kvinderådet) toiminnassa.
Vinter Hansen kuoli 70-vuotiaana sydänkohtaukseen ollessaan lomamatkalla Sveitsissä. Hän oli juuri jäämässä työstään eläkkeelle. Hänen hautajaispäivänsä olisi ollut hänen virallinen eläköitymispäivänsä. Koska Vinter Hansen oli perheetön, hän testamenttasi omaisuutensa jaettavaksi matka-apurahoina opiskelijoille.
Pikkuplaneetta 1544 Vinterhansenia on nimetty hänen mukaansa.
Sosiaalinen kirjanmerkki

Sosiaalinen kirjanmerkki on menetelmä www-resurssienselvennä jakoon, organisointiin, hakuun ja ylläpitoon Internetissä. Kirjanmerkin kautta kohde voidaan jakaa sosiaalisen median (kuten Facebook) kautta siihenselvennä osallistuvien kesken. Sosiaalinen kirjanmerkki jakaa itse kohteen sijaan referenssinselvennä kohteeseen. Sosiaalinen kirjanmerkki on tavallisesti hyperlinkki joltakin verkkosivulta tai palvelusta johonkin sosiaaliseen mediaan.
Kirjanmerkin kuvaus voidaan lisätä kirjanmerkkeihin metadatana. Silloin kirjanmerkin näkijät voivat ymmärtääselvennä kohteen sisällön lataamatta sitä ensin omalle koneelle. Tällaiset kuvaukset voivat olla vapaita tekstikommentteja, äänestyksiä kohteen laadun puolesta tai vastaan tai metadata-tunnisteita, jotka kollektiivisesti tai yhteistoiminnallisestiselvennä tulevat folksonomiaksi. Folksonomiaa kutsutaan myös social tagging -termillä. Se tarkoittaa prosessia, jossa monet median käyttäjät lisäävät metadataa jaettavalle sisällölle avainsanojen muodossa.
Sosiaalisissa kirjanmerkkijärjestelmissä käyttäjät tallettavat verkkosivuiksi linkkejä, joita he haluavat muistaa ja/tai jakaa. Nämä kirjanmerkit ovat tavallisesti julkisia. Niitä voidaan tallettaa yksityisesti ja jakaa määrätyille ihmisille tai ryhmille tai jakaa tietyissä verkoissa tai toisenlaisella yhdistelmällä julkisia ja yksityisiä verkkotunnuksia. Sallitut ihmiset voivat tavallisesti nähdä näitä kirjanmerkkejä kronologisesti, kategorioittain, tunnisteittain tai hakukoneen kautta.
Monet sosiaalisten kirjanmerkkien palvelimet rohkaisevat käyttäjiä järjestelemään heidänselvennä kirjanmerkkejään informatiivisilla tunnisteillaselvennä traditionaalisten selainpohjaisten kansiojärjestelmien sijaan. Toisin sanoen ne sallivat valitun tunnisteen kirjanmerkkien näkemisen ja sisällyttävät informaation siitä, montako käyttäjää on merkinnyt sen kirjanmerkikseen. Jotkut sosiaaliset kirjanmerkkipalvelut tekevät johtopäätöksiäselvennä tunnisteista, jotka luovat tunnisteidenselvennä ja kirjanmerkkien ryppäitä.
Monet sosiaalisten kirjanmerkkien palvelut tarjoavat verkkosyötteitä heidänselvennä kirjanmerkkilistoilleen sisältäen tunnisteittain järjestetyt listat. Näin lukijat tulevat tietoisiksi uusista kirjanmerkeistä kun muut käyttäjät ovat tallentaneet, jakaneet ja lisänneet tunnisteet niihin.
Koska nämä palvelut ovat tulleet kypsiksiselvennä ja tulleet suosituiksi, niihin on lisätty ominaisuuksia kuten pisteytys ja kirjanmerkkien kommentointi, sekä kirjanmerkkien vienti www-selaimeen ja tuonti www-selaimesta. web-pohjainen sivuhuomautusselvennä, ryhmät tai muita sosiaalisia verkko-ominaisuuksia.
Historia

Jaettujen online-kirjanmerkkien konseptin synty ajoittuu huhtikuuhun 1996 kun silloin julkistettiin itList, jonka ominaisuuksiin kuului julkiset ja yksityiset kirjanmerkit. Seuraavan kolmen vuoden aikana online kirjanmerkkipalvelut tulivat kilpailijoiksi kaupallisille yrityksille kuten Backflip, Blink, Clip2, ClickMarks, HotLinks, ja muille markkinoille tulijoille. Ne tarjosivat kansioita kirjanmerkkien organisointiin ja muutamat palvelut lajittelivat kirjanmerkit kansoihin (erilaisilla tarkkuuksilla). Blink-palvelu sisällytti selaimiin painonapit kirjanmerkkien tallettamiseen .Backflip mahdollisti käyttäjille lähettää kirjanmerkkejä toisille käyttäjille  ja näyttää "Backflip this page" -painonappeja partnerien verkkosivuilla. Liiketoiminnallisten mallien puutteen vuoksi tämä aikainen sosiaalisten kirjanmerkkiyritysten sukupolvi epäonnistui kun dot.com:in kupla puhkesi. Backflip sulkeutui sitaatiin "economic woes at the start of the 21st century". Vuonna 2005, Blinkin perustaja sanoi: "I don't think it was that we were 'too early' or that we got killed when the bubble burst. I believe it all came down to product design, and to some very slight differences in approach."
Etuja

Kun tarkastellaan korkealaatuistaselvennä hakukonetta, sosiaalisella kirjanmerkkijärjestelmällä on useita etuja verrattuna traditionaaliseen
automatisoituun resurssin sijaintiin ja luokittelusovellukseen kuten hakukoneiden etsintärobotteja (spiders). Kaikki Internetin
tunnisteisiin perustuvat resurssit (kuten verkkosivut) on ihmisten tekemiä, jotkaselvennä ymmärtävät resurssin sisällönselvennä verrattuna
sovellusten tekemiin verkkosivuihinselvennä. Algoritmeilla yrittävätselvennä määritellä resurssin merkityksenselvennä. Ihmiset voivat löytää
ja merkitä verkkosivuja, joita hakukoneiden robotit eivät ole huomanneet tai indeksoineet. Lisäksi sosiaalinen kirjanmerkkijärjestelmä voi pisteyttää resurssi perustuen siihen, montako kertaa käyttäjät ovat asettaneet
sen kirjanmerkiksi. Se on käytännöllisempi mittari loppukäyttäjille kuin järjestelmä, joka pisteyttää resursseja sen mukaan, miten
monta ulkoista linkkiä osoittaa siihen.
Käyttäjille sosiaaliset kirjanmerkit voivat olla käyttökelpoinen pääsy koottuihin kokoelmiin kirjanmerkkejä eri tietokoneilta, laajojen kirjanmerkkikokoelmien hallinta, ja kirjanmerkkien jako muille. Kirjastot ovat löytäneet sosiaaliset kirjanmerkit käyttökelpoisena helppona tapana tarjota asiakkaille luetteloja informatiivisista linkeistä.[lähde? ]
Haittoja

Tiedon etsinnän näkökulmasta tunnistepohjaisissa järjestelmissä on haittapuolia. Ei ole olemassa standardoituja avainsanoja (s.o. folksonomia vs. kontrolloitu sanasto). Tunnisteiden standardoimattomuus (kuten yksikkömuoto, monikkomuoto, versaaliteksti), väärä tunniste kirjoitusvirheen takia, moniselitteiset tunnisteet, epäselvät tunnisteet synonyymien/antonyymien ristiriidan takia, jonkun käyttäjän epätavallinen tai persoonallinen tunnisteskeema, ei tapaa osoittaa hierarkkista suhdetta tunnisteiden välillä (esim. sivu voi olla nimetty tunnisteilla juusto ja cheddar ilman mitään mekanismia, joka ilmaisee, että cheddar on jalostettua juustoa tai yksi osaluokka juustoista).
Julianna Avdejeva

Julianna Andrejevna Avdejeva (ven. Юлиа́нна Андре́евна Авде́ева; s. 3. heinäkuuta 1985 Moskova) on venäläinen pianisti.
Avdejeva aloitti pianonsoiton opiskelun 5-vuotiaana Gnesin-musiikkiakatemiassa. Sittemmin hän sai opetusta Konstantin Štšerbakovilta ja Vladimir Troppilta. Comojärven kansainvälisessä pianoakatemiassa häntä opettivat muiden muassa William Grant Naboré, Dmitri Baškirov, Fou Ts'ong. Vuonna 2010 Avdejeva voitti 16. kansainvälisen Frédéric Chopin -pianokilpailun. Hän on tullut palkituksi myös muissa kilpailuissa, kuten Genèven kansainvälisessä musiikkikilpailussa. Avdejeva on tehnyt pitkäaikaista yhteistyötä Fryderyk Chopin -instituutin kanssa.
Avdejeva on esiintynyt eri maanosissa solistina ja orkesterien kanssa. Kamarimusiikissa hän on tehnyt yhteistyötä muiden muassa Kremerata Baltican ja Julia Fischerin kanssa. Levytyksiä Avdejeva on tehnyt Fryderyk Chopin -instituutille, Mirarelle ja Deutsche Grammophonille.
Silk Sonic

| Silk Sonic |
| --- | --- |
 Bruno Mars (vas.) vuonna 2017 ja Anderson .Paak vuonna 2018.
Tiedot
Tyylilaji:  R&B
Kotipaikka:  Yhdysvallat
Laulukieli:  englanti
Jäsenet:  Bruno Mars   Anderson .Paak  
Infobox OKNimi-testi OK: 
Silk Sonic on yhdysvaltalainen superyhtye, jonka muodostavat Grammy-palkittu laulaja-lauluntekijä Bruno Mars ja rap-artisti Anderson .Paak. Heidän ensimmäinen singlensä ”Leave the Door Open” julkaistiin maaliskuussa 2021 ja se nousi Billboard Hot 100 -listan ensimmäiselle sijalle. Duon  esikoisalbumi, An Evening with Silk Sonic julkaistiin 12. marraskuuta 2021.
Diskografia > Studioalbumit

An Evening with Silk Sonic (2021)
Diskografia > Singlet

”Leave the Door Open” (2021)
”Skate” (2021)
”Smokin Out the Window” (2021)
Sloppy Seconds

| Sloppy Seconds TT Quick |
| --- | --- | --- |

Studioalbumin tiedot
 Julkaistu: 1989
 Tyylilaji: heavy metal
 Kesto: 30.49
 Levy-yhtiö: Halcyon Records
TT Quick muut julkaisut
| Metal of Honor 1986 | Sloppy Seconds 1989 | Thrown Together 1992 |
Sloppy Seconds on yhdysvaltalaisen heavy metal -yhtyeen TT Quickin toinen albumi, joka julkaistiin vuonna 1989.
Kappaleet

Eye Of The Storm (3:58)
Deliver Me (3:45)
Save Some For Me (3:22)
Method Or Madness (4:53)
Rock You Over (3:45)
Isolation Booth (3:27)
White Spots (3:29)
Rule The World (4:08)
Kokoonpano

Mark Tornillo  (laulaja)
Dave Dipietro (kitara)
Walt Fortune (bassokitara)
Erik Ferro (rummut)
Aiheesta muualla

Sloppy Seconds Discogsissa. (englanniksi)
Albumi Sloppy Seconds Encyclopaedia Metallum -sivustolla (englanniksi)
Sixgun Renegades

Sixgun Renegades on espoolainen hard rock -yhtye, joka on perustettu vuonna 2008. Yhtyeen musiikissa voi kuulla vaikutteita 1970–1980-luvun raskaan musiikin kivijaloilta kuten Thin Lizzy, Van Halen, Judas Priest, Whitesnake sekä Peer Günt etunenässä.
Historia

Sixgun Renegades on perustettu vuonna 2008 Espoossa laulaja-kitaristi Niko Rädyn, rumpali Teemu Rädyn, kitaristi Samu Tuomen ja basisti Otto Ahon toimesta. Vuonna 2013 basisti Miko Mattila liittyi yhtyeeseen Otto Ahon jäädessä pois yhtyeen toiminnasta.
Sixgun Renegades on nähty esiintymässä uransa aikana festivaalilavoilla muun muassa Kivenlahti Rockissa (2013), Karjurockissa (2018) ja Metallivuori-festivaalila (2021).
Sixgun Renegades on julkaissut yhden EP:n (Big Trouble, 2015) ja kolme täyspitkää albumia: debyyttialbumi Sixgun Renegades (2018), Push (2020) ja Fuel for Life (11. elokuuta 2023).
Jäsenet

Niko Räty (2008–) laulu, kitara
Teemu Räty (2008–) rummut, taustalaulu
Samu Tuomi (2008–) kitara, taustalaulu
Miko Mattila (2013–) basso, taustalaulu
Jäsenet > Entiset jäsenet

Otto Aho (2008–2013) basso, taustalaulu
Diskografia > Albumit

Sixgun Renegades (2018)
Push (2020)
Diskografia > EP:t

Big Trouble (2015)
Diskografia > Singlet

Unbreakable (2016)
Loaded Gun (2017)
Push (2019)
Antidote (2019)
Don't Take it For Granted (2019)
There Where I Go (2019)
Fuel for Life (2022)
Rock the Night Away (2023)
Death Race (2023)
Jevgeni Korolkov

| Mitalit | Mitalit | Mitalit |  |
| --- | --- | --- | --- |
|  Korolkov hevosella vuoden 1954 MM-kilpailuissa. |  Korolkov hevosella vuoden 1954 MM-kilpailuissa. |  Korolkov hevosella vuoden 1954 MM-kilpailuissa. |  |
Maa:   Neuvostoliitto
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | joukkuekilpailu |  |
|  Hopeaa | Helsinki 1952 | hevonen |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1954 | joukkuekilpailu |  |
|  Hopeaa | Rooma 1954 | renkaat |  |
Jevgeni Viktorovitš Korolkov (ven. Евгений Викторович Корольков, 15. syyskuuta 1930 Moskova, Venäjän SFNT – 24. joulukuuta 2014 Sergijev Posad, Venäjä) oli Neuvostoliittoa edustanut telinevoimistelija, olympiavoittaja ja maailmanmestari.
Helsingin kesäolympialaisissa 1952 Korolkov voitti joukkuekilpailussa kultaa. Hevosella Korolkov jakoi hopean maanmiehensä Hrant Šahinjanin kanssa kultamitalinkin mentyä Neuvostoliittoon. Lisäksi Korolkov sijoittui kärkisijoille nojapuilla, joilla hän oli viides, moniottelussa, jossa hän sijoittui kuudenneksi, ja renkailla, joilla hän oli seitsemäs.
Rooman MM-kilpailuissa 1954 Korolkov voitti kultaa joukkuekilpailussa ja hopeaa renkailla.
Korolkov kuoli 84-vuotiaana 24. joulukuuta 2014.
Aiheesta muualla

Kuvia tai muita tiedostoja aiheesta Jevgeni Korolkov Wikimedia Commonsissa